Дэниел Роберт ""Дэнни"" Эльфман (англ. Daniel Robert ""Danny"" Elfman, 1953 оны тавдугаар сарын 29-нд Калифорни мужийн Лос-Анжелес хотод төрсөн) нь Америкийн хөгжимчин, хөгжмийн зохиолч юм. Бүх насныханд зориулагдсан Симпсоны гэр бүл хөдөлгөөнт олон ангит киноны хөгжим аялгууг зохиож эхэлсэнээс хойш энэ төрөлд дагнан ажиллах болжээ. Эльфман найруулагч Тим Бёртоны бүтээлүүд дээр түүнчлэн Сэм Рэймигийн Хүн аалз цуврал киноны эхний хоёр ангид зориулан хөгжим бичиж байсан билээ. 1998 онд Хар хувцастнууд, Ухаалаг Уилл Хантинг, 2004 онд Том загас кинонуудын хөгжмийн ажлаар тус тус Оскарт нэр дэвшиж байсан ба мөн адил тооны Алтан бөмбөрцөг, Британийн кино урлагийн дээд шагналд нэр дэвшиж байв. Гэхдээ хараахан хүртэж амжаагүй. Эльфман Америкийн ""Oingo Boingo"" (1976-1995) гэх рок хамтлагийн гоцлол дуучин, ая зохиогч байсан ажээ.